Na osnovu člana 38 stav 1 tačka 14 Zakona o lokalnoj samoupravi ("Sl. list CG", br. 2/18, 34/19 38/20 i 50/22), člana 105 Zakona o socijalnoj i dječijoj zaštiti ("Sl. list CG", br. 27/13, 1/15, 42/15, 47/15, 56/16, 66/16, 1/17, 31/17, 42/17, 50/17 i 59/21) i člana 36 stav 1 tačka 14 Statuta opštine Mojkovac („Sl. list CG-Opštinski propisi“, br. 29/18), Skupština opštine Mojkovac, na sjednici održanoj dana 25. jula 2022. godine, donijela je
ODLUKU
O IZMJENAMA ODLUKE O OSNIVANJU JAVNE USTANOVE ,,DNEVNI CENTAR ZA DJECU I  OMLADINU  SA SMETNJAMA I TEŠKOĆAMA  U RAZVOJU ’’ MOJKOVAC
(„Sl. list CG-Opštinski propisi“, br. 9/14)
Član 1

U naslovu Odluke o osnivanju Javne ustanove „Dnevni centar za djecu i omladinu sa smetnjama i teškoćama u razvoju“ („Sl. list CG-Opštinski propisi“, br. 9/14), naziv Javne ustanove mijenja se i glasi: ,,Dnevni centar za djecu i mlade sa smetnjama u razvoju–Mojkovac.''  
Član 2
U članu 1 stav 1 mijenja se i glasi:
„Osniva se Javna ustanova Dnevni centar za djecu i mlade  sa smetnjama u razvoju - Mojkovac, na način i pod uslovima utvrđenim Zakonom.“
Poslije stava 3 dodaje se novi stav koji glasi:
 „Skraćeni naziv javne ustanove je JU Dnevni centar – Mojkovac.“
Član 3
U članu 2 stav 1 mijenja se i glasi:

 „Javna ustanova posluje pod nazivom: Javna ustanova „Dnevni centar za djecu i mlade sa smetnjama u razvoju - Mojkovac. (u daljem tekstu: Dnevni centar).“
Stav 2 mijenja se i glasi:
„Sjedište Dnevnog centra je u Mojkovcu ul. Mihaila Dožića, br.1.“
Član 4
Član 4 stav 1 mijenja se i glasi:
„Djelatnost Dnevnog centra je:

      -
Dnevni boravak za djecu i mlade sa smetnjama u razvoju ;
· Osmočasovna njega;
· Poludnevni boravak;
· Socijalizacija, psihosocijalna i medicinska rehabilitacija;
· Vaspitno obrazovni rad u kojem se stiču vještine nophodne za svakodnevni život;
· Radno-okupacioni tretman;
· Društvena i profesionalna aktivacija djece;

· Razvoj potencijala i osnaživanje korisnika;
· Prevoz korisnika;
· Ishrana;
· Održavanje njege i lične higijene;
· Dodatna stručna pomoć djeci sa smetnjama u razvoju koja pohađaju vaspitno-obrazovne ustanove;
· Edukacija roditelja za samopomoć i pomoć djeci;

· Druge usluge u skladu sa Statutom i Zakonom.“
Član 5

U članu 6 stav 1 mijenja se i glasi:
" Promovisanje jednakih prava i mogućnosti za djecu i mlade sa smetnjama  u razvoju"

Stav 2 mijenja se i glasi:
"Socijalizacija i društvena integracija djece i mladih sa smetnjama u razvoju "
Stav 3 mijenja se i glasi:
"Socijalna inkluzija uz punu participaciju djece i mladih sa smetnjama u razvoju i uključivanje u društvenu sredinu."

                                                            Član 6
Član 7 se mijenja i glasi:

"Kvalitetno pružanje usluga zahtijeva i aktivno učestvovanje stručnih radnika koji imaju odgovarajući nivo obrazovanja (defektolog, psiholog, pedagog, socijalni radnik),kao i stručnih saradnika (fizioterapeut i dr)."
Član 7
Član 10 se mijenja i glasi:

"Dnevni centar ima svoj Statut.

Statut sadrži: naziv, sjedište i adresu Dnevnog centra; djelatnost Dnevnog centra, djelokrug organa upravljanja i rukovođenja; uslove i postupak za izbor i razrješenje direktora Dnevnog centra; opšte akte Dnevnog centra i način njihovog donošenja; finansiranje rada; javnost rada i druga pitanja od značaja za rad Dnevnog centra."

Član 8
Član 13 mijenja se i glasi :
„Dnevnim centrom upravlja Upravni odbor.

Upravni odbor:

· Donosi Statut i druge opšte akte;

· Bira i razrješava direktora Dnevnog centra;

· Usvaja  plan i program rada ( narativni i finansijski);
· Usvaja godišnji izvještaj o realizaciji plana i programa rada ( narativni i finansijski);
· Donosi investicione odluke i

· Obavlja druge poslove u skladu sa Zakonom i Statutom Dnevnog centra.“
Član 9
Član 14 mijenja se i glasi:
 „Upravni odbor broji tri člana.
Članove Upravnog odbora imenuje Osnivač, na predlog ovlašćenih subjekata i čine ga dva predstavnika osnivača i jedan predstavnik roditelja korisnika usluga.
Predstavnik roditelja korisnika usluga bira se na način propisan Statutom Dnevnog centra.
Mandat predsjednika i članova Upravnog odbora traje četiri godine.“
Član 10
U članu 16 stav 3 mijenja se i glasi:
 „Za direktora Dnevnog centra može da bude izabrano lice sa visokom stručnom spremom, sa  najmanje tri  godine rada u oblasti socijalne i dječije zaštite ili pet godina rada u državnim organima ili organima lokalne samouprave.“
Član 11

Član 18 mijenja se i glasi:

 „Izbor Upravnog odbora se vrši u skladu sa Zakonom i Statutom."
Član 12

Član 20 stav 1 mijenja se i glasi:

"Izbor direktora Dnevnog centra izvršiće se u skladu sa Zakonom."
Stav 2 se briše.

Član 13

Član 21 mijenja se i glasi:

"Upis Dnevnog centra u Centralni registar privrednih subjekata izvršiće se u roku od devet mjeseci od dana stupanja na snagu ove Odluke."

Član 14
Ova Odluka stupa na snagu osmog dana od dana objavljivanja u „Službenom listu CG-Opštinski propisi“.

Broj: 05-040/22-170
Mojkovac, 25. jul 2022. godine
SKUPŠTINA OPŠTINE MOJKOVAC

PREDSJEDNIK  

